বিচারপতির বাড়িতে টাকার পাহাড়! রিপোর্ট তলব সুপ্রিম কোর্টের

নয়াদিল্লি: বিচারপতির বাড়িতে আগুন, খবর পেয়ে সেখানে যেতেই উদ্ধার হয় টাকার (Cash Found) পাহাড়। দিল্লি হাইকোর্টের বিচারপতি (Delhi High Court Judge) যশবন্ত ভার্মার সরকারি বাংলো থেকে উদ্ধার বিপুল পরিমান নগদ টাকা। যা নিয়ে হইচই পরে গিয়েছে। টাকা উদ্ধারের কথা প্রকাশ্যে আসতেই অভিযুক্ত বিচারপতি যশবন্ত বর্মার এজলাস বসেনি শুক্রবার। আদালতের তরফে জানানো হয়েছে বিচারপতি বিচারপতি ছুটিতে আছেন। এই ঘটনায় সুপ্রিম কোর্টের কলেজিয়ামও দ্রুত ব্যবস্থা নিতে বাধ্য হয়েছে। বিচারপতি ভার্মাকে দিল্লি হাইকোর্ট থেকে এলাহাবাদ হাইকোর্টে (Allahabad High Court) বদলির সিদ্ধান্ত নিয়েছে সুপ্রিম কোর্টের (Supreme Court of India) বিচারপতিদের কলেজিয়াম। বিচারপতি ভার্মার পদত্যাগের দাবিতে সরব হয়েছেন আইন মহলের অনেকেই। এই ঘটনায় হাই কোর্টের প্রধান বিচারপতির রিপোর্ট তলব করল সুপ্রিম কোর্ট।

আরও পড়ুন: শুক্রবার CBI-র ডাক পেলেন আরজি করের নিরাপত্তা রক্ষীরা

জানা গিয়েছে, গত ১৪ মার্চ হোলির সময় দিল্লি হাইকোর্টের বিচারপতি ভার্মার বাড়িতে আগুন লাগে। অগ্নিকাণ্ডের সময় বিচারপতি ভার্মা শহরে ছিলেন না। পরিবারের লোকজন দমকলে খবর দেন। দমকল আগুন নেভাতে এসে বাংলোর একটি ঘরে থরে থরে সাজানো বিপুল পরিমাণ নগদ টাকা উদ্ধার করে। খবর দেওয়া হয় পুলিশে। টাকা উদ্ধারের খবর শীর্ঘ আদালতের প্রধান বিচারপতি সঞ্জীব খান্নার কাছে যায়। বিচারপতি সঞ্জীব খান্নার নেতৃত্বে সুপ্রিম কোর্টের বিচারপতিদের ৫ সদস্যের কলেজিয়াম সিদ্ধান্ত নেয় বিচারপতি ভার্মাকে এলাহাবাদে বদলি করার। শুক্রবার দিল্লি হাইকোর্টের (Delhi High Court) বর্ষীয়ান আইনজীবী অরুণ ভরদ্বাজ প্রধান বিচারপতি ডিকে উপাধ্যায়ের বেঞ্চের দৃষ্টি আকর্ষণ করেন। তিনি বলেন, যাতে এই ধরনের ঘটনা ভবিষ্যতে আর না-ঘটে, তাই প্রশাসনিক দিক থেকে কোনও পদক্ষেপ করুন। বিচারব্যবস্থার ভাবমূর্তি বজায় থাকে।

অন্য খবর দেখুন

The post বিচারপতির বাড়িতে টাকার পাহাড়! রিপোর্ট তলব সুপ্রিম কোর্টের first appeared on KolkataTV.